แฮกเกอร์ป่วน สกสค.ไอทีล่มทั้งระบบ ธีระเกียรติ กังขาเอี่ยวสรรหาเลขาธิการ สกสค.
องค์การค้าดี๊ด๊ามีเงินจ่ายพนักงาน,นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยภายหลังการประชุมคณะกรรมการส่งเสริมสวัสดิการและสวัสดิภาพครูและ บุคลากรทางการศึกษา (สกสค.) ว่า สกสค.ได้รายงานที่ประชุมว่าระบบสารสนเทศของ สกสค.ถูกแฮ็กและส่งไวรัสเป็นเหตุให้ล่มทั้งระบบ ส่งผลให้ระบบการเบิกจ่ายงบประมาณและการติดตาม ทั้งในส่วนกลางและต่างจังหวัด รวมทั้งระบบครุภัณฑ์ไม่สามารถใช้การได้ ซึ่งทาง สกสค.ได้แก้ปัญหาเบื้องต้นโดยให้บริษัทที่ดูแลระบบเข้ามาดูแล อย่างไรก็ตาม ตนได้สั่งการให้สำนักงานปลัดกระทรวงศึกษาธิการไปประสานกับกระทรวงดิจิทัลเพื่อเศรษฐกิจและสังคม (ดีอี) และอาจารย์มหาวิทยาลัยเก่งๆเข้ามาช่วยดูแลในภาพรวมของกระทรวง ซึ่งเรื่องนี้ไม่แน่ใจว่าเกี่ยวข้องกับการสรรหาเลขาธิการ สกสค. ที่มีคนคัดค้านหรือไม่ แต่ก็น่าสงสัยเพราะเป็นช่วงเวลาที่เพิ่งจะปิดรับสมัคร ส่วนเรื่องการจ่ายเงินเดือนเจ้าหน้าที่พนักงานองค์การค้ามีข่าวดี เพราะตามที่ตนได้ลงนามในหนังสือไปยังสำนักงบประมาณ เพื่อขอเงินสำรองจ่ายกรณีฉุกเฉินหรือจำเป็น จำนวนกว่า 114 ล้านบาท ทราบว่าน่าจะผ่านความเห็นชอบในเร็วๆนี้ แต่หากเงินดังกล่าวยังไม่ได้ ทาง สกสค.จะสำรองจ่ายให้ไปก่อน ดังนั้น ยืนยันว่าพนักงานจะได้รับเงินเดือนแน่นอน,ด้านนายอรรถพล ตรึกตรอง ผู้ตรวจราชการกระทรวงศึกษาธิการ ปฏิบัติหน้าที่เลขาธิการ สกสค. กล่าวว่า กรณีระบบสารสนเทศของ สกสค.ถูกโจมตี ทางบริษัทที่เป็นผู้ดูแลระบบได้ตรวจสอบแล้วพบว่ามีการแฮกเกอร์ผ่านบริการ Remote Desktop ด้วยไวรัสตัวใหม่ล่าสุดทำให้ระบบไม่สามารถป้องกันได้ โดยแฮ็กเข้ามาเมื่อเวลา 05.00 น. ของวันที่ 23 เม.ย. และมีการทิ้งสถานที่ติดต่อไว้เพื่อให้ติดต่อกลับไปและเรียกค่าคุ้มครอง จึงให้ทางบริษัทที่ดูแลระบบไปดำเนินการแก้ไข ส่วนจะมีการแจ้งความหรือไม่นั้นตนขอให้บริษัทที่ดูแลไปตรวจสอบก่อน รวมทั้งให้จัดทำระบบสำรองเพื่อใช้งานชั่วคราว นอกจากนี้ ที่ประชุมยังพิจารณาแก้ปัญหาการถูกอายัดบัญชีตามคำพิพากษาของศาล ซึ่งเป็นของ สกสค. 1 บัญชีและองค์การค้าฯ 4 บัญชี โดยได้ยื่นคำร้องขอเจรจาไกล่เกลี่ยตามคำพิพากษาของศาล ซึ่งศาลนัดในวันที่ 21 พ.ค.นี้ และจะตั้งกรรมการสืบสวนข้อเท็จจริงว่าทำไมถึงไม่มีการขออุทธรณ์ เพราะเป็นเพียงการตัดสินของศาลชั้นต้นเท่านั้น ส่วนเรื่องเงินเดือนพนักงานนั้นยืนยันว่าจ่ายแน่นอน แต่ให้กลับไปทำรายละเอียดเสนอมาใหม่.
นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยภายหลังการประชุมคณะกรรมการส่งเสริมสวัสดิการและสวัสดิภาพครูและ บุคลากรทางการศึกษา (สกสค.) ว่า
ธีระเกียรติ เจริญเศรษฐศิลป์,สกสค.,ระบบไอที,ระบบล่ม,แฮกเกอร์,การสรรหาเลขาธิการ,การศึกษา